ODLUKA
O OBRAZOVANJU SAVETA ZA BEZBEDNOST PROIZVODA
("Sl. glasnik RS", br. 8/2013)

1. Obrazuje se Savet za bezbednost proizvoda (u daljem tekstu: Savet), sa ciljem unapređenja koordinacije u oblasti tržišnog nadzora za neprehrambene proizvode (supstanca, smeša, odnosno preparat ili roba izrađena u proizvodnom procesu, izuzev hrane, hrane za životinje, živih biljaka i životinja, proizvoda humanog porekla i proizvoda od biljaka koji se odnose na njihovu buduću reprodukciju). 
2. Zadatak Saveta je da prati i analizira sprovođenje aktivnosti i preduzimanje mera tržišnog nadzora i efekata tih aktivnosti i mera, da daje mišljenje i preporuke koje se odnose na sprovođenje propisa u oblasti tržišnog nadzora, da prati funkcionisanje mehanizama za komunikaciju i saradnju između organa tržišnog nadzora i između carinskog organa i organa tržišnog nadzora i drugih zainteresovanih strana, da daje preporuke u cilju efikasne primene tih mehanizama, da razmatra i daje mišljenje o izveštajima koji se odnose na postupanje po pritužbama u vezi sa rizicima koji proističu iz neprehrambenih proizvoda, kao i o nesrećama i oštećenjima zdravlja na koje se sumnja da su izazvani tim proizvodima, o preduzimanju korektivnih mera i o drugim pitanjima koja se odnose na obaveze organa tržišnog nadzora i da koordinira aktivnosti i mere tržišnog nadzora. 
3. Savet će usmeravati poslove u oblasti tržišnog nadzora prema aktivnostima koje su bazirane na delotvornim konsultacijama sa svim interesnim grupama i koje doprinose zaštiti potrošača i drugih korisnika proizvoda i podržavaju privredni sektor i lojalnu konkurenciju, u skladu sa strateškim i pravnim okvirom u ovoj oblasti i uz primenu najboljih praksi tržišnog nadzora. 
4. Savet čine predsednik, zamenik predsednika i članovi Saveta. 
5. Predsednik Saveta rukovodi radom Saveta, usklađuje rad članova Saveta, saziva i vodi sednice Saveta. 
6. Zamenik predsednika, zamenjuje predsednika Saveta za vreme odsutnosti ili sprečenosti. 
7. U Savet se imenuju: 
1) za predsednika Tatjana Matić, državni sekretar u Ministarstvu spoljne i unutrašnje trgovine i telekomunikacija; 
2) za zamenika predsednika Lidija Stojanović, pomoćnik ministra spoljne i unutrašnje trgovine i telekomunikacija; 
3) za članove: 
(1) Vera Despotović, viši savetnik za koordinaciju i unapređenje međusektorske i regionalne saradnje u nadzoru tržišta, Ministarstvo spoljne i unutrašnje trgovine i telekomunikacija; 
(2) Jelena Međo, inspektor za elektronske komunikacije, Ministarstvo spoljne i unutrašnje trgovine i telekomunikacija; 
(3) Vesna Novaković, načelnik Odeljenja za zaštitu potrošača, Ministarstvo spoljne i unutrašnje trgovine i telekomunikacija; 
(4) Dragana Bosiljčić, Ministarstvo energetike, razvoja i životne sredine; 
(5) Zvezdana Savić, načelnik Odeljenja za upravno-nadzorne poslove, Ministarstvo građevinarstva i urbanizma; 
(6) Biljana Filipović, Ministarstvo prirodnih resursa, rudarstva i prostornog planiranja; 
(7) Tatjana Kaluđerović, Ministarstvo prirodnih resursa, rudarstva i prostornog planiranja; 
(8) Stanka Županjac, inspektor rada, Ministarstvo rada, zapošljavanja i socijalne politike; 
(9) dr Milivoj Stevanović, Ministarstvo zdravlja; 
(10) Lazar Smiljanić, Ministarstvo zdravlja; 
(11) Ljiljana Stojadinović Nemet, Ministarstvo saobraćaja; 
(12) Ljiljana Rauš, Ministarstvo unutrašnjih poslova; 
(13) Dušan Vučković, načelnik Odeljenja za tehničke propise i ocenjivanje usaglašenosti, Ministarstvo finansija i privrede; 
(14) Mileva Stefanović, Ministarstvo finansija i privrede - Uprava carina; 
(15) Milica Gajić, Ministarstvo finansija i privrede - Uprava carina; 
(16) Dragan Satarić, Ministarstvo prosvete, nauke i tehnološkog razvoja; 
(17) Lucija Dujović, pomoćnik direktora Direkcije za mere i dragocene metale; 
(18) Radiša Knežević, rukovodilac Sektora za opšte oblasti standardizacije, Institut za standardizaciju Srbije; 
(19) Milica Jovčić, menadžer predmeta akreditacije, Akreditaciono telo Srbije; 
(20) Dragan Vukašinović, Agencija za bezbednost saobraćaja; 
(21) Mirjana Pantelić, samostalni savetnik u Udruženju za metalnu i elektroindustriju, Privredna komora Srbije; 
(22) Siniša Tadić, samostalni saradnik u Udruženju za trgovinu, Privredna komora Srbije; 
(23) Vera Vida, predsednica Centara potrošača Srbije (CEPS), Beograd; 
(24) Lela Tasić, Asocijacija potrošača Srbije - APOS, Novi Sad; 
(25) Ljubiša Andrejić, predsednik Organizacije potrošača Srbije, Jagodina. 
8. U svim fazama koordinacije, kako u fazi informisanja i razmene iskustava, tako i u fazi primene (procena rizika, odabir predmeta kontrole, primena ispitivanja, preduzimanje mera), Savet može obrazovati radne grupe sa određenim zadatkom, pri čemu će uzeti u obzir sve okolnosti koji utiču na uspešnu saradnju. 
9. Stručne i administrativne poslove za potrebe Saveta obavlja Ministarstvo spoljne i unutrašnje trgovine i telekomunikacija preko Sektora tržišne inspekcije. 
10. Ova odluka stupa na snagu narednog dana od dana objavljivanja u "Službenom glasniku Republike Srbije". 

